PRÍKAZNÁ ZMLUVA O VÝKONE ČINNOSTI ROZHODCU
uzatvorená podľa § 724 a nasl. Občianskeho zákonníka v spojení s § 6 ods. 3 písm. e) zákona č. 440/2015 Z. z. o športe
1 Zmluvné strany
	Príkazca
	MAMMAL - Slovenský zväz MMA

	Sídlo
	Židovská 298/19, 811 01 Bratislava - mestská časť Staré Mesto

	IČO a DIČ
	IČO 42269423   DIČ 2023724230

	Zastúpený
	Mgr. Ing. Marek Herda, prezident

	Príkazník
	Meno a priezvisko: ................................................................................

	Trvalý pobyt
	............................................................................................................

	Rodné číslo alebo dátum narodenia
	............................................................................................................

	IBAN
	............................................................................................................


2 Predmet zmluvy
	Názov podujatia
	............................................................................................................

	Miesto konania
	............................................................................................................

	Dátum podujatia
	............................................................................................................

	Čas výkonu
	od ................ hod. do ................ hod.

	Funkcia
	rozhodca


2.1. Príkazník sa zaväzuje osobne vykonať činnosť rozhodcu na uvedenom športovom podujatí podľa platných pravidiel súťaže, predpisov Slovenského zväzu MMA a pokynov hlavného rozhodcu.
2.2. Príkazník vyhlasuje, že je oprávnený vykonávať činnosť rozhodcu podľa predpisov Slovenského zväzu MMA. Zmenu alebo zánik oprávnenia bezodkladne oznámi príkazcovi.
3 Odmena a platobné podmienky
3.1. Za riadne vykonanú činnosť patrí príkazníkovi odmena vo výške 100 EUR (slovom sto eur). Nárok na odmenu vzniká po vykonaní činnosti a potvrdení účasti vo výkaze rozhodcov.
3.2. Odmena bude uhradená bezhotovostne na IBAN príkazníka do 15 dní od skončenia podujatia.
3.3. Zmluvné strany sa vopred písomne dohodli podľa § 43 ods. 14 zákona č. 595/2003 Z. z. o dani z príjmov, že z odmeny podľa tejto zmluvy príkazca daň zrážkou nevyberie. Príkazník berie na vedomie, že prijatý príjem vysporiada vo svojom daňovom priznaní, ak mu táto povinnosť vznikne. Príkazca splní oznamovaciu povinnosť voči správcovi dane v zákonnej lehote.
4 Práva a povinnosti
4.1. Príkazník vykoná činnosť odborne, nestranne, bezpečne a podľa svojich najlepších schopností a znalostí. Oznámi konflikt záujmov a bude rešpektovať organizačné a bezpečnostné pokyny príkazcu a hlavného rozhodcu.
4.2. Príkazca zabezpečí príkazníkovi potrebné organizačné podmienky, prístup na športovisko, priestor na prezlečenie, pitný režim a primerané hygienické zázemie.
4.3. Príkazník potvrdí svoju účasť, čas výkonu a rozsah vykonanej činnosti podpisom vo výkaze rozhodcov. Tento výkaz tvorí účtovný a kontrolný podklad k úhrade odmeny.
5 Osobné údaje a záverečné ustanovenia
5.1. Príkazca spracúva osobné údaje príkazníka v rozsahu nevyhnutnom na uzatvorenie a plnenie tejto zmluvy, vedenie účtovníctva, splnenie daňových a zákonných povinností a kontrolu použitia verejných prostriedkov.
5.2. Táto zmluva nadobúda platnosť a účinnosť podpísaním oboma zmluvnými stranami pred začatím výkonu činnosti. Vyhotovuje sa v dvoch rovnopisoch, po jednom pre každú zmluvnú stranu.
5.3. Vzťahy neupravené touto zmluvou sa riadia príslušnými ustanoveniami Občianskeho zákonníka, zákona o športe a ďalších všeobecne záväzných právnych predpisov Slovenskej republiky.

	V .................................. dňa ........................
	V .................................. dňa ........................

	

........................................................
Mgr. Ing. Marek Herda
príkazca
	

........................................................
meno a priezvisko príkazníka
príkazník – rozhodca

	Zmluvu je potrebné podpísať pred začatím výkonu činnosti rozhodcu.






